སྤྱི་ལོ་༢༠༡༦སྤྱི་ཟླ་༠༢པའི་ཚེས་༡༨ནས་༢༠་བར་ཉིན་གསུམ་གྱི་རིང་ལ་ཡོ་རོབ་ཞིབ་འཇུག་ཚན་པའི་མཐུན་འགྱུར་དང་ཧི་མ་ལ་ཡའི་རིག་གཞུང་ཞིབ་འཇུག་བལྟི་གནསཁང་གིས་གོ་སྒྲིག་འོག་རྒྱུན་ལྡན་ལོ་བཞི་རེའི་མཚམས་སུ་བོད་ཁམས་ཁུལ་གྱི་རིག་གནས་ཡུལ་སྲོལ་ཆ་ལུགས་བཅས་བརྗོད་བྱ་སྣ་མང་སྟེང་དུ་ཚན་རིག་དང་མཐུན་པའི་ཞིབ་འཇུག་ཚོགས་འདུ་རེ་འཚོགས་ཀྱི་ཡོད་པ་ལྟར་ད་ཐེངས་གཙོ་བོར་རྒྱ་བོད་ས་མཚམས་དང་ཁམས་ཁུལ་ས་ཁྲའི་འབྲེལ་བའི་བརྗོད་གཞིའི་ཐོག་བགྲོ་གླེང་ཚོགས་འདུ་དེ་ཧྥ་རན་སེའི་རྒྱལ་ས་པ་རི་སིར་འཚོགས་ཡོད་ཅིང་ཞིབ་འཇུག་པ་ཁྱོན་བསྡོམས་མི་གྲངས་༢༠མཉམ་བཞུགས་བྱས་ཡོད་པའི་ནང་ནས་ཟི་ཁྲོན་མི་རིགས་སློབ་ཆེན་གྱི་དགེ་རྒན་གཡུ་དྲུང་མཚོ་དང་མོ་སི་ག་པོའི་མི་རིགས་སློབ་ཆེན་གྱི་དགེ་རྒན་བསྟན་འཛིན་སྤྱིན་པ།ཨ་རིའི་རྦའུ་པ་ཋི་སློབ་ཆེན་སློབ་མ་པར་པ་དང་གློག་བརྙན་བཟོ་སྐྲུན་པ་ཟླ་བ་སྒྲོལ་མ་དང་སྡེ་ཆེན་བླ་མ་སོགས་ཞུགས་ཡོད།